PATVIRTINTA

Nacionalinės švietimo agentūros direktoriaus

2023 m. balandžio 25 d. įsakymu Nr.VK-294

**LIETUVIŲ KALBOS MOKĖJIMO A2–b1 LYGIŲ NUSTATYMO EGZAMINO MOKYKLINIO AMŽIAUS (14–17 METŲ) asmenims SKAITYMO IR RAŠYMO, KLAUSYMO SANDŲ NUOTOLINIU ELEKTRONINIU BŪDU VYKDYMO INSTRUKCIJA**

EGZAMINO DATA

2023 m. balandžio 29 d.

EGZAMINO LAIKAS

I srautas – 10.00–12.35 val. (Lietuvos laiku)

II srautas – 18.00–20.35 val. (Lietuvos laiku)

EGZAMINO TRUKMĖ

Skaitymo ir rašymo sandas – 2 val.

Klausymo sandas – 35 min.

EGZAMINO MEDŽIAGA

**Kandidatui**

* Prisijungimo prie elektroninės užduočių atlikimo sistemos duomenys: prisijungimo adresas, prisijungimo vardas ir slaptažodis.

Ne vėliau kaip prieš 12 val. iki egzamino pradžios kandidatui el. paštu nusiunčiami prisijungimo duomenys: prisijungimo adresas, prisijungimo vardas ir slaptažodis, kad nustatytu laiku pradėtų jungtis prie užduočių atlikimo sistemos, perskaitytų nurodymus ir pasirengtų atlikti užduotis vykdymo instrukcijoje nurodytu laiku. Jeigu užduočių atlikimo metu sistema nustotų reaguoti į komandas, rekomenduojama vienu metu spausti klavišus „Ctrl“ ir „F5“ ir atnaujinti naršyklės langą arba atsijungti nuo sistemos, tuomet bandyti prisijungti iš naujo.

Prisijungimo prie pokalbių ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresas. Prie kompiuterio esančiam vykdytojui kandidatas turi būti matomas ir girdimas.

**Vykdytojui**

* Prisijungimo prie pokalbių ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresas.
* Egzamino vykdymo protokolas 9 kandidatų grupei (2 egz.).
* 9 kandidatų grupės sąrašas.
* Prie kompiuterio esančiam vykdytojui 9 kandidatų grupė turi būti matoma ir girdima.

EGZAMINUI REIKALINGOS PRIEMONĖS

* **Klausymo užduotims atlikti reikalingos ausinės.**
* Kiekvienam vykdytojui ir kandidatui reikalingas kompiuteris, prijungtas prie interneto ir atitinkantis šiuos reikalavimus:

o jei yra naudojamasi belaidžiu ryšiu („Wi-Fi“), turi būti užtikrinta, kad vykdymo metu nebus sutrikimų;

o kandidatų kompiuteriai turi turėti mažiausiai 4 GB operatyvinės atminties, mažiausiai 1,0 GHz taktinio dažnio keturių branduolių arba ne mažiau nei 1,6 GHz taktinio dažnio dviejų branduolių ir x86 architektūros procesorių;

o kompiuteriuose turi būti įdiegta bent viena iš šių naršyklių aktuali versija arba: ne ankstesnė kaip *MS Internet Explorer* 11.0 versija, ne ankstesnė kaip *Microsoft Edge* 108.x versija, ne ankstesnė kaip *Mozilla Firefox* 106.x versija, ne ankstesnė kaip *Google Chrome* 110.x versija;

o nešiojamieji kompiuteriai turi būti visiškai įkrauti ir užtikrinta galimybė kompiuterį prijungti prie elektros šaltinio;

o kompiuteriai turi turėti veikiančią kompiuterinę pelę bei pilno dydžio klaviatūrą su lietuviškais simboliais.

EGZAMINO EIGA

Iš anksto, likus ne mažiau kaip 12 val. iki egzamino pradžios, vykdytojas iš savo grupės kandidatų surinktais el. paštais išsiunčia:

* prisijungimo prie elektroninės užduočių atlikimo sistemos duomenis: prisijungimo adresą, prisijungimo vardą ir slaptažodį;
* prisijungimo prie pokalbių ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresą.

|  |  |
| --- | --- |
| I. 9.45–10.00 val.II. 17.45–18.00 val. | Kandidatai atsisėda prie kompiuterių. |
| Vykdytojas:* susijungia su priskirtais grupės kandidatais;
* pasako egzamino trukmę;
* pakviečia prisijungti elektroninėje užduočių atlikimo sistemoje su gautais prisijungimo duomenimis, perskaityti nurodymus ir pasirengti atlikti užduotis tik paskelbus egzamino pradžią;
* esant būtinybei, paaiškina kandidatui, kaip prisijungti prie elektroninės užduočių atlikimo sistemos, rekomenduoja vadovautis gauta atmintine;

• primena, kad egzamino metu laikytųsi etiketo taisyklių: neužkandžiautų, sėdėtų tvarkingoje ir darbui paruoštoje uždaroje patalpoje ir pan.;• perspėja kandidatus, kad šie, baigę darbą, prieš atsijungdami praneštų apie tai vykdytojui. |
| Vykdytojas skelbia egzamino pradžią. |
| I. 10.00–12.35 val.II. 18.00–20.35 val. | Kandidatai atlieka egzamino skaitymo ir rašymo sando užduotis.Kandidatas, pavėlavęs ne daugiau kaip 20 min., gali jungtis prie elektroninės užduočių atlikimo sistemos ir atlikti užduotis, tačiau užduoties atlikimo laikas jam nepratęsiamas.Kandidatai, atlikę egzamino skaitymo ir rašymo sando užduotis, paspaudžia mygtuką „Tęsti“ ir pradeda atlikti egzamino klausymo sando užduotis. |
| I. 12.00–12.35 val.II. 20.00–20.35 val. | Kandidatai atlieka egzamino klausymo sando užduotis.Kandidatai, atlikę egzamino klausymo sando užduotis, būtinai paspaudžia mygtuką „Baigti darbą“ ir baigia darbą. |
| I. 12.20 val.II. 20.20 val. | Vykdytojas primena kandidatams, kad iki egzamino pabaigos liko 15 min. |
| I. 12.20–12.35 val.II. 20.20–20.35 val. | Kandidatai baigia atlikti užduotis. |
| I. 12.35 val.II. 20.35 val. | Vykdytojas praneša kandidatams, kad egzamino laikas baigėsi, primena, kad būtina paspausti mygtuką „Baigti darbą“.  |

EGZAMINO EIGA, ATSIRADUS TECHNINIŲ NESKLANDUMŲ

|  |  |
| --- | --- |
| Sistemai nustojus reaguoti į kandidato komandas | Vykdytojas pataria kandidatui vienu metu spausti klavišus „Ctrl“ ir „F5“ ir atnaujinti naršyklės langą arba atsijungti nuo sistemos, tuomet bandyti prisijungti iš naujo ir vadovautis kitais atmintinėje nurodytais patarimais.Vykdytojas el. paštu etestavimas@nsa.smm.lt perduoda šią informaciją:* kandidato prisijungimo vardą;
* laiką, kada įvyko problema;
* trumpą problemos apibūdinimą;
* kandidato kompiuterio ekrano kopiją.
 |
| Atsiradus kandidato kompiuterio trikdžių | Vykdytojas fiksuoja laiką ir pataria kandidatui atsijungti nuo užduočių atlikimo sistemos ir, jei yra galimybė, tęsti darbą prisijungus prie užduočių atlikimo sistemos iš kito kompiuterio arba pašalinus trikdžius jungtis iš naujo.Iš naujo prisijungus prie sistemos, jis toliau skaičiuoja užduoties atlikimo laiką, pertraukos laikas neįskaičiuojamas į visos užduoties atlikimo laiką.Jei per 30 min. nepavyksta prisijungti prie užduočių atlikimo sistemos, vykdymas nutraukiamas. |
| Dingus interneto ryšiui | Vykdytojas fiksuoja laiką.Visi kandidatai lieka savo darbo vietose.Jei interneto ryšys atsiranda praėjus ne daugiau kaip 30 minučių, egzaminas tęsiamas toliau.Jei ryšio nėra ilgiau kaip 30 minučių, vykdymas nutraukiamas. |

\_\_\_\_\_\_\_\_\_\_\_\_\_\_\_